Jørgen Graabak

Jørgen Nyland Gråbak (sündinud 26. aprillil 1991 Melhusis) on Norra kahevõistleja.

2014. aasta taliolümpiamängudel Sotšis võitis ta kuldmedali nii suure mäe individuaal- kui ka meeskonnavõistlusel.

2018. aasta taliolümpiamängudel Pyeongchangis tuli meeskonnavõistluselt hõbemedal. Suure mäe individuaalvõistlusel oli ta kümnes ja normaalmäel 18.

Maailmameistrivõistlustelt on ta võitnud ühe kuldmedali ja kolm hõbemedalit ning kõik need neli medalit meeskonnavõistlustelt. Individuaalaladelt on tema parimaks kohaks 2015. aastal Falunis normaalmäelt saadud kaheksas koht.

MK-sarjas tegi ta debüüdi 8. jaanuaril 2011 Schonachis. Esimest korda jõudis ta poodiumile 18. detsembril, kui Seefeldis toimunud võistlusel kolmas. Esimese etapivõidu sai ta 1. veebruaril 2015 Val di Fiemmes.

Saavutused

Olümpiamängudel 
 2014  Sotšis
  olümpiavõitja suure mäe individuaalvõistlusel
  olümpiavõitja suure mäe meeskonnavõistlusel
 2018  Pyeongchangis
  hõbemedal suure mäe meeskonnavõistlusel
 2022  Pekingis
  olümpiavõitja suure mäe individuaalvõistlusel

Maailmameistrivõistlustel 
 2013  Val di Fiemmes
  hõbemedal normaalmäe meeskonnavõistluses
 2015  Falunis
  hõbemedal normaalmäe meeskonnavõistluses
 2017  Lahtis
  hõbemedal normaalmäe meeskonnavõistluses
 2019  Seefeldis
  maailmameister normaalmäe meeskonnavõistluses

Juunioride maailmameistrivõistlustel 
 2011  Hinterzartenis
  pronksmedal võistkonnavõistluses

Maailma karikavõistlustel 
Jørgen Graabak on osalenud 123 maailma karika etapil (seisuga 14. veebruar 2019) ja jõudnud poodiumile 23 korral, millest kuuel korral kõige kõrgemale astmele.

Maailma karikavõistluste etappide võidud

Välislingid 
 Jørgen Graabak FIS-i lehel

Norra kahevõistlejad
Sündinud 1991